عدالت و اینکیشاف پارتی سینین سؤزچوسو عمر چلیک قاراباغ بؤلگه‌سی‌نین آذربایجان تورپاغی اولدوغونو، ائرمنیستانین اورادا ایشغالچی اولدوغونو دئییب.
"آذربایجان خالقینا باش ساغلیغی و دستک وئرمک یئرینه، آذربایجان دؤولتینه "قانونی مودافعه حاقیندان ایستیفاده ائتمه” دئمک، ارمنیستانا دستک وئرمک دئمک‌دیر. ظالملا مظلومو عینی توتماق عدالت‌لی دئییل"-دئیه عمر چلیک وورغولاییب.
عمر چلیک بیلدیریب کی، ارمنیستانین آدربایجانین یاشاییش منطقه‌لرینه هوجوم‌لاری 1949-جو ایل ژنو سازیشی‌نین آچیق-آشکار پوزولماسی‌دیر: "اودور کی، تورکیه آذربایجانی اراضی بوتؤو‌لوگو اوغروندا موباریزه‌سینده حاقلی ساییر و قارداش اؤلکه‌نین یانیندا‌دیر. ارمنیستان ایشغال ائتدیگی آذربایجان تورپاق‌لارینی ترک ائتدیگی آن بو پروبلئم حل اولونار. آذربایجان اراضی‌سینی مودافعه ائتمک حاقینا مالیک‌دیر. قاراباغ بؤلگه‌سی آذربایجان تورپاغی‌دیر. ارمنیستان اورادا ایشغالچی‌دیر. ارمنیستانین سیویل تاسیس لره هوجوم ائتمه‌سی اولوسلار آراسی حقوقون آچیق-آشکار پوزولماسی‌دیر. اولوسلار آراسی توپلوم ارمنیستانی قیناما‌لی‌دیر".
